„ Þetta er mikið framfaraskref , fyrir bæði neytendur og framleiðendur . Lögin stuðla að skilvirkara , einfaldara og aðgengilegra eftirlitskerfi fyrir matvælakeðjuna , “ segir Kristján Þór Júlíusson , sjávarútvegs - og landbúnaðarráðherra um breytingar á lögum sem stuðla að einföldun regluverks og auknu matvælaöryggi ásamt bættri neytendavernd . Þetta kemur fram í frétt á vef atvinnuvega - og nýsköpunarráðuneytisins – sjá hér . Meðal þess sem er tiltekið í nýju lögunum er að fella brott tiltekna lagabálka og sameina í lög um matvæli auk þess að innleiða reglugerðtengda EES-samningnum sem snýr að því að samræma og einfalda eftirlitskerfi fyrir matvælakeðjuna . Unnið hefur verið að einföldun regluverks í atvinnuvega - og nýsköpunarráðuneytinu síðustu misserin og eru nýju lögin liður í þeirri vinnu . Vinna við framgang aðgerðaáætlunarinnar er í forgangi í ráðuneytinu .